text: [{"text_idx": "#000004", "text": "Fari\u00f0 a\u0301 konsert i\u0301 kv\u00f8ld"}, {"text_idx": "#000006", "text": "Ho\u0301ast eg sat uppi a\u0301 loftinum, og ho\u0301ast ljo\u0301\u00f0i\u00f0 ivaleyst ikki var endaliga gj\u00f8rt, so ljo\u0301\u00f0a\u00f0i ta\u00f0 einastandandi vakurt. Gu\u00f0ri\u00f0 sang sum ein eingil, og Bj\u00f8llubandin er framu\u0301r."}, {"text_idx": "#000007", "text": "Stuttligt at hugsa s\u00e6r, at fyri n\u00f8krum fa\u0301um ma\u0301na\u00f0um si\u0301\u00f0an, hev\u00f0i Havnin ikki si\u0301tt egna sp\u00e6lista\u00f0, og nu\u0301 er hetta sp\u00e6lista\u00f0 katalysator fyri n\u00f8krum so fantastiskum, sum hesum jo\u0301lakonsertunum, har tu\u0301 hevur nakrar av okkara fremstu to\u0301nleikarum: Benjamin Petersen, Knu\u0301t Ha\u0301berg Eysturstein, Per Ingvaldi H\u00f8jgaard Petersen og Mikael Blak, i\u00f0 agera hu\u0301sorkestur i\u0301 try\u0301 kv\u00f8ld, og hv\u00f8rt kv\u00f8ldi\u00f0 hava teir so tri\u0301ggjar jo\u0301lastj\u00f8rnur vi\u00f0 s\u00e6r."}, {"text_idx": "#000008", "text": "I\u0301 kv\u00f8ld er ta\u00f0 so Gu\u00f0ri\u00f0 Hansdo\u0301ttir, H\u00f8gni Lisberg og sja\u0301lvur kontrikongurin Hallur Joensen, hvussu feitt er ta\u00f0 ikki. A\u0301 veg u\u0301t av fundinum i\u0301 gja\u0301r kom eg framvi\u00f0 pallinum, har vaktarskifti\u00f0 var, Gu\u00f0ri\u00f0 var li\u00f0ug at venja og Hallur kom a\u0301 pallin. Eg na\u0301ddi li\u0301ka at hoyra hann syngja eina einkulta reglu av einum jo\u0301lasangi, a\u0301\u00f0renn eg fo\u0301r oman til bilin vi\u00f0 vo\u0301n um, at parkeringsv\u00f8r\u00f0arnir vo\u0301ru i\u0301 jo\u0301lahy\u0301ri."}, {"text_idx": "#000009", "text": "Ta\u00f0 vi\u0301sti seg, at teir h\u00f8vdu lagt m\u00e6r eina jo\u0301laga\u0301vu undir viskaran, men jo\u0301laliga i\u0301bla\u0301stur av deiliga to\u0301nleikinum, megna\u00f0i eg ikki so fr\u00e6tt sum at ilskast inn a\u0301 meg sja\u0301lvan um hetta."}, {"text_idx": "#000011", "text": "Ma\u0301nadagin var eg aftur gestur i\u0301 Brunsj fyri at umm\u00e6la fl\u00f8guna \u201cCall For a Revolution\u201d hja\u0301 H\u00f8gna Lisberg. Hetta er 6 fl\u00f8gan hja\u0301 H\u00f8gna, og alla ti\u0301\u00f0ina hava vit uppliva eina bu\u0301nan, og ta\u00f0 gera vit aftur her."}, {"text_idx": "#000012", "text": "Aftur hesafer\u00f0 er fl\u00f8gan framleidd av H\u00f8gna og James Thomas, i\u00f0 eisini framleiddu Hare\u0301 Hare\u0301 og Con Man. James Thomas ljo\u0301\u00f0blanda\u00f0i eisini f\u00f8roysku stuttfl\u00f8guna, i\u00f0 H\u00f8gni gav u\u0301t i\u0301 fj\u00f8r. Teir ba\u0301\u00f0ir rigga o\u0301tru\u0301liga v\u00e6l saman, so ta\u00f0 er gle\u00f0iligt at samstarvi\u00f0 heldur fram."}, {"text_idx": "#000013", "text": "Nu\u0301 havi eg veri\u00f0 so heppin, at hoyrt H\u00f8gna sp\u00e6la tv\u00e6r konsertir seinastu vikurnar, fyrst i\u0301 Reinsari\u0301num vi\u00f0 fullum bo\u0301lki, konsertin var heilt framu\u0301rskarandi go\u0301\u00f0. Hetta var fyrstu fer\u00f0, at eg hoyrdi flestu l\u00f8gini, so eg fekk eitt fyrsta inntrykk, sum var live."}, {"text_idx": "#000014", "text": "So hoyrdi eg hann aftur a\u0301 Hoyma nu\u0301 leygarkv\u00f8ldi\u00f0, har u\u0301trykki\u00f0 var barbera\u00f0 ni\u00f0ur til H\u00f8gna a\u0301 sang og gittar og Benjamin Petersen a\u0301 gittar og ko\u0301r. Nu\u0301 hev\u00f0i eg lurta eftir u\u0301tga\u0301vuni i\u0301 yvir eina viku, so nu\u0301 kendi eg l\u00f8gini no\u0301gv betur. Men hetta at uppliva to\u0301nleikin so naknan ger, at man f\u00e6r eitt heilt anna\u00f0 inntrykk av l\u00f8gunum, og man s\u00e6r betur, hvussu v\u00e6l tey halda sum l\u00f8g."}, {"text_idx": "#000015", "text": "Seinastu tv\u00e6r u\u0301tlendsku fl\u00f8gurnar hja\u0301 H\u00f8gna hava veri\u00f0 heilt fantastiskar, men eisini r\u00e6\u00f0uliga framleiddar, har H\u00f8gni og James Thomas hava sp\u00e6lt flestu ljo\u0301\u00f0f\u00f8ri sja\u0301lvir. Hesafer\u00f0 er ta\u00f0 \u00f8\u00f0rvi\u0301si, nokk fyri fyrstu fer\u00f0 nakranti\u0301\u00f0 hevur H\u00f8gni fingi\u00f0 ein bo\u0301lk, sum livur upp til potentiali\u00f0 hja\u0301 H\u00f8gna, eg haldi serliga at konsertin i\u0301 Reinsari\u0301num vi\u0301sti ta\u00f0."}, {"text_idx": "#000016", "text": "H\u00f8gni sp\u00e6ldi a\u0301 G! i\u0301 sambandi vi\u00f0 Con Man u\u0301tga\u0301vuna, eg haldi, at ta\u00f0 var i\u0301 fj\u00f8r. Ta\u0301 hev\u00f0i hann Jan Ru\u0301na Poulsen og Knu\u0301t Ha\u0301berg Eysturstein vi\u00f0 s\u00e6r, ta\u00f0 var eisini ein framu\u0301r framf\u00f8rsla. Nu\u0301 hevur hann so bygt vi\u0301\u00f0ari a\u0301 tann bo\u0301lkin, har Benjamin Petersen og Mikael Blak eru komnir vi\u00f0."}, {"text_idx": "#000017", "text": "Hetta er ein heilt framu\u0301rskarandi manning, og H\u00f8gni hevur so valt at arrangera l\u00f8gini saman vi\u00f0 teimum (to\u0301 ikki Benjamin), at jamma seg til u\u0301rsliti\u00f0, og ta\u00f0 riggar v\u00e6l, og gevur l\u00f8gunum naka\u00f0 eyka, i\u0301 mun til seinastu u\u0301tga\u0301vurnar, har to\u0301nleikurin er bryggja\u00f0ur saman vi\u00f0 James Thomas i\u0301 uppt\u00f8kuh\u00f8lunum."}, {"text_idx": "#000018", "text": "Eg haldi, at to\u0301nleikurin er nokkso tvi\u0301by\u0301ttur a\u0301 hesari u\u0301tga\u0301vuni, og ta\u00f0 er hann sum so hja\u0301 H\u00f8gna a\u0301 seinastu no\u0301gvu u\u0301tga\u0301vunum, vit hava balladurnar, i\u00f0 eru vakrar og inniligar, og so hava vit eitt slag av moderna\u00f0um og r\u00e6\u00f0uliga funky soul rokki uppa\u0301 tann feita ma\u0301tan."}, {"text_idx": "#000019", "text": "Ta\u00f0 hoyrist v\u00e6l a\u0301 to\u0301nleikinum hja\u0301 H\u00f8gna, at hann er trummuleikari, hetta er ordiliga ru\u0301tmiskur to\u0301nleikur, beati\u00f0 hevur no\u0301gv at siga."}, {"text_idx": "#000020", "text": "Tekstheimurin er heilt o\u0301luksa\u0301liga politiskur, men ta\u00f0 hevur hann veri\u00f0 a\u0301 no\u0301gvum av hansara seinastu u\u0301tga\u0301vum, men kanska serliga tittulin \u201cCall for a Revolution\u201d penslar ta\u00f0 u\u0301t hesafe\u00f0."}, {"text_idx": "#000021", "text": "Lagi\u00f0 er sera funky og livandi. Ta\u00f0 er fyrsta lag a\u0301 fl\u00f8guni og hevur eina a\u0301hugaverda byrjan har lagi\u00f0 akkura\u0301t sum ver\u00f0ur vundi\u00f0 i\u0301 gongd og finnur fo\u0301tafesti\u00f0, i\u00f0 er r\u00e6\u00f0uliga feel good, n\u00e6stan Gorillaz kent. Men teksturin er ultra politiskur, ein regulerur kampsangur, ordiliga 60 a\u0301ra kent, men i\u0301 sera moderna\u00f0um hami. Hetta a\u0301tti at ver\u00f0i\u00f0 slagsangur hja\u0301 anti Wall Street r\u00f8rsluni."}, {"text_idx": "#000022", "text": "Hann tosar um The Tower i\u0301 fleiri sangum m.a. ti\u0301 fyrsta og n\u00e6sta, i\u00f0 er tey i\u0301 tornunum, i\u00f0 bestemma, eg kann bara i\u0301mynda m\u00e6r, at hann tosar um ha\u0301hu\u0301s, har kapitalistarnir sita og bestemma yvir okkum. Hann nevnir t.d. eisini Anonymous, felagsskapin av teldusny\u0301kum, i\u00f0 berjast fyri opinleika og mo\u0301ti o\u0301r\u00e6ttvi\u0301si. Hann sigur:"}, {"text_idx": "#000023", "text": "\u201cRaise Your voices and take what\u2019s yours all you anonymous.\u201d\nSja\u0301lvandi kann ta\u00f0 vera \u00f8ll okkum andlitsleysu, i\u00f0 eru finnir i\u0301 leikinum hja\u0301 kapitialistunum, men eg haldi ikki, at tvi\u0301ty\u0301dningurin er o\u0301tilvita\u00f0ur."}, {"text_idx": "#000026", "text": "Nor\u00f0urlandahu\u0301si\u00f0 var fullsett, ta\u0301 John Carter Cash, hansara amerikanski gittarleikari Dave og framu\u0301rskarandi f\u00f8royski bo\u0301lkur trinu a\u0301 pallin. Lat ta\u00f0 vera sagt beinanvegin: L\u00f8tan gj\u00f8rdist serstakliga hugnalig, innilig og go\u0301\u00f0, ti\u0301 umframt, at h\u00f8vu\u00f0sperso\u0301nurin er ein fi\u0301nur sangari, er hann eisini ein framu\u0301rskarandi fra\u0301s\u00f8guma\u00f0ur."}, {"text_idx": "#000028", "text": "Konsertin var skipa\u00f0 sum ein to\u0301nleikafer\u00f0 gj\u00f8gnum fyrst og fremst li\u0301vi\u00f0 hja\u0301 pa\u0301panum Johnny Cash, men eisini hoyrdu vit um The Carter family. Um ommuna Maybell, i\u00f0 upfann ein ny\u0301ggjan ha\u0301tt at sp\u00e6la gittar, i\u00f0 hevur inspirera kontri gittarleikarar li\u0301ka si\u0301\u00f0an. Vit hoyrdu um mammuna June Carter, og hvussu pa\u0301pin Johnny Cash sum bart plagdi at hoyra hana upptra\u00f0ka vi\u00f0 The Carter Family i\u0301 u\u0301tvarpinum, ja vit hoyrdu um upprunan til John Carter Cash, alt fortalt vi\u00f0 innliving og vir\u00f0ing fyri familjuarvin."}, {"text_idx": "#000029", "text": "John Carter Cash var fyrst og fremst ein da\u0301mligur fra\u0301s\u00f8guma\u00f0ur, i\u00f0 fanga\u00f0i okkum \u00f8ll vi\u00f0 si\u0301ni o\u0301tru\u0301liga a\u0301hugaverdu fra\u0301s\u00f8gn."}, {"text_idx": "#000031", "text": "Hetta var kenslan av, at vera sloppin framat hjartanum hja\u0301 hesum da\u0301mliga manni. Hon gj\u00f8rdist so serliga sterk, ta\u0301 John tosa\u00f0i um at missa foreldrini, um sju\u0301kuna hja\u0301 pa\u0301panum, i\u00f0 gj\u00f8rdi hann veikari, um mammuna, i\u00f0 doy\u00f0i, og pa\u0301pan, i\u00f0 bru\u0301kti uppt\u00f8kuh\u00f8li\u00f0 til at yvirliva sorgina og sju\u0301kuna, og no\u0301gv eygu gj\u00f8rdust va\u0301t, ta\u0301 hesin partur bleiv uppsummera\u00f0ur i\u0301 serstakliga v\u00f8kru u\u0301tga\u0301vuni av Hurt. Hetta lagi\u00f0 hja\u0301 Nine Inch Nails, i\u00f0 Johnny Cash gj\u00f8rdi til si\u0301tt egna."}, {"text_idx": "#000032", "text": "Men vit sluppu eisini at enda vi\u00f0 at smi\u0301la ta\u0301rini burtur, ta\u0301 gestasangararnir Kristina B\u00e6rentsen og Hallur Joensen vo\u0301ru bo\u00f0in uppaftur a\u0301 pallin at syngja \u201cWill the circle be unbroken\u201d. Hetta viedoklippi\u00f0 er sja\u0301lvandi ikki ta\u00f0, sama men kenslan er tann sama, so bru\u0301ka eina l\u00f8tu til at hyggja at hesum, hetta er Johnny Cash vi\u00f0 familju, i\u00f0 sp\u00e6lir. Tann li\u0301tili hylligi drongur mitt a\u0301 pallinum man nokk vera John Carter Cash"}, {"text_idx": "#000033", "text": "Eg ma\u0301 nevna f\u00f8royska bo\u0301lkin Finnur Hansen a\u0301 klaver, harmoniku og trompet, Niels Arge Gala\u0301n a\u0301 kassagittar, Brandur Jacobsen a\u0301 trummum, Mikael Blak a\u0301 bassi, Ja\u0301kup Zachariassen a\u0301 Steelgittar og elektriskum gittari, umframt O\u0301lavur Olsen, i\u00f0 sp\u00e6ldi trompet a\u0301 n\u00f8krum l\u00f8gum og Hall Joensen og Kristinu B\u00e6rentsen, i\u00f0 vo\u0301ru gestasangarar. To\u0301nleikararnir go\u0301vu to\u0301nleikinum flog og eg var ikki s\u00f8rt errin, at vit eiga so gott fo\u0301lk her a\u0301 F\u00f8royum, ti\u0301 sum John Carter Cash sja\u0301lvur seg\u00f0i, so mundi einki land i\u0301 heiminum eiga so no\u0301gvar go\u0301\u00f0ar to\u0301nleikarar pr. innbu\u0301gva sum F\u00f8royar."}, {"text_idx": "#000034", "text": "Ta\u00f0 var greitt, at John Carter Cash elska\u00f0i l\u00f8tuna, og vit fingu eisini fleiri eykal\u00f8g, a\u0301\u00f0renn vit mett av upplivingum kundu leita okkum u\u0301t u\u0301r myrkrinum i\u0301 konserth\u00f8llini."}, {"text_idx": "#000035", "text": "Vit a\u0301hoyrarar kundu kenna okkum ri\u0301kari eftir hesa to\u0301nleikafer\u00f0 gj\u00f8gnum s\u00f8gur og to\u0301nleik hja\u0301 Carter og Cash. Tit sum hava m\u00f8guleika at uppliva John Carter Cash i\u0301 Klaksvi\u0301k i\u0301 kv\u00f8ld, a\u0301ttu at skunda s\u00e6r at tryggja s\u00e6r atgongumerki."}, {"text_idx": "#000036", "text": "Juventus F\u00f8royar er F\u00f8royameistari i\u0301 fjepparafo\u0301tbo\u0301lti"}, {"text_idx": "#000038", "text": "Ho\u0301ast ve\u00f0ri\u00f0 ikki var av ti\u0301 besta, so var\u00f0 a\u0301rliga F\u00f8roya Meistaraheiti\u00f0 fyri fjepparali\u00f0 hildi\u00f0 a\u0301 Eysturv\u00f8lli. Juventus F\u00f8royar vann kappingina og hev\u00f0i b\u00e6\u00f0i toppskju\u0301ttan Kristian i\u0301 Va\u0301gi og besta leikara Mikael Blak."}, {"text_idx": "#000039", "text": "I\u0301 finaluni vunnu teir a\u0301 Arsenal F\u00f8royar. Dysturin um tri\u00f0ja pla\u0301ssi\u00f0 var millum Mix li\u00f0i\u00f0, i\u00f0 var manna\u00f0 fyrst og fremst av Chelsea fjepparum og Manchester United F\u00f8royar. Her gj\u00f8rdist United li\u00f0i\u00f0 dru\u0301gvari og fekk sostatt bronsu."}, {"text_idx": "#000040", "text": "Ve\u00f0ri\u00f0 var so sum so, men vit so\u0301u go\u0301\u00f0an fo\u0301tbo\u0301lt, hugna\u00f0u okkum vi\u00f0 go\u0301\u00f0um pylsum av grillini og drykkiv\u00f8rum fra\u0301 Okkara. Chelsea F\u00f8royar ynskir Juventus, Mikael og Kristiani til lukku vi\u00f0 hei\u00f0runum og takkar \u00f8llum teimum, i\u00f0 lutto\u0301ku. Um vi\u00f0rar, si\u0301ggjast vit aftur komandi a\u0301r."}, {"text_idx": "#000045", "text": "Eg havi hug, at siga, at hendan fl\u00f8gan er uppaftur betur enn Gaman og A\u0301lvara, Lutvi\u0301s ti\u0301 Hanus syngur somiki\u00f0 v\u00e6l, men eisini ti\u0301 framlei\u00f0slan er so \u00f8giliga go\u0301\u00f0."}, {"text_idx": "#000046", "text": "V\u00e6l sp\u00e6ld, v\u00e6l arrangera, v\u00e6l upptikin og v\u00e6l ljo\u0301\u00f0blanda og alt fullkomiliga tru\u0301fast mo\u0301ti Hanusi, solei\u00f0is sum vit kenna hann, ta\u0301 hann er best."}, {"text_idx": "#000050", "text": "I\u0301 samr\u00f8\u00f0u vi\u00f0 meg afturi i\u0301 1993, ta\u0301 fortaldi Hanus, at hann hata\u00f0i pla\u0301tir, ti\u0301 t\u00e6r eru dey\u00f0 ting. Hann greiddi m\u00e6r fra\u0301, at to\u0301nleikur skal berast u\u0301t av fo\u0301lki til folks og ikki av dey\u00f0um to\u0301lum. Eg helt ta\u0301, at ta\u00f0 var eitt nokkso a\u0301hugavert sjo\u0301narmi\u00f0 hja\u0301 einum manni, sum vi\u00f0 Ommu Ludvi\u0301k hev\u00f0i havt eitt ta\u00f0 st\u00f8rsta hitti\u00f0 seinastu 10 a\u0301rini, umframt eina a\u00f0ra landapla\u0301gu vi\u00f0 18, og sum si\u0301\u00f0an hev\u00f0i givi\u00f0 u\u0301t eina pla\u0301tu, sum seldi yvir 3.000 eint\u00f8k."}, {"text_idx": "#000064", "text": "Nokkso alternativ version, her bry\u0301tur ta\u00f0 eitt sindur fra\u0301 Hanusi, og bli\u0301vur eitt sindur veitslukent, eitt sindur Budam og Teitur, ella sirkus yvir ti\u0301. Men ta\u00f0 gevur fl\u00f8guni eina a\u00f0ra dimension. Hetta eru nokk millum tey kendastu or\u00f0ini hja\u0301 Poul F., so ta\u00f0 ger einki um to\u0301nleikurin f\u00e6r st\u00f8rri pla\u0301ss her, og ta\u00f0 ger einki um Hanus mumlar eitt sindur, ti\u0301 vit vita hvat hann syngur."}, {"text_idx": "#000065", "text": "Hetta er sja\u0301lvur hornasteinurin i\u0301 \u00f8llum skaldskapinum hja\u0301 Poul F., hetta er ein o\u0301fatilig ly\u0301sing av ti\u0301, at vera skald. Eg f\u00f8li hv\u00f8rt or\u00f0 fara u\u0301t i\u0301 hv\u00f8nn kro\u0301k i\u0301 kroppinum, ta\u0301 eg hoyri hetta. Hanus og Poul F. ganga upp i\u0301 eina h\u00e6gri eind."}, {"text_idx": "#000066", "text": "To\u0301nleikurin er eisini o\u0301tru\u0301ligur her. Aftur her ver\u00f0ur tann ney\u00f0uga vir\u00f0ingin givin til or\u00f0ini, undirsp\u00e6li\u00f0 er minimalistiskt, men eisini varierandi til r\u00f8ddina hja\u0301 Hanusi og innihaldi\u00f0 i\u0301 lagnum, ta\u00f0 saman vi\u00f0 a\u0301hugaverdu s\u00f8guni, i\u00f0 teksturin sigur, ger hetta ordiliga langa lag a\u0301hugavert."}, {"text_idx": "#000067", "text": "Eg tosa\u00f0i vi\u00f0 framlei\u00f0arar Mikael Blak um hetta lagi\u00f0, ti\u0301 ta\u00f0 er so v\u00e6l eydna\u00f0, at ta\u00f0 skar\u00f0ar framu\u0301r. Hann seg\u00f0i, at teir h\u00f8vdu havt torf\u00f8rt vi\u00f0 at fa\u0301a lagi\u00f0 at rigga ordiligt, og noyddust at sp\u00e6la ta\u00f0 inn live u\u0301r enda i\u0301 annan, og ta\u00f0 er ikki bara bara, ti\u0301 har eru 11 vers, og lagi\u00f0 er 8 1\u20442 minutt, so ta\u00f0 krevur si\u0301nar to\u0301nleikarar, at gera ta\u00f0 somiki\u00f0 gott."}, {"text_idx": "#000071", "text": "\u00d8giliga ke\u00f0iligt fyrsta inntrykk, t\u00e6r 2-3 fyrstu fer\u00f0irnar var inntrykki\u00f0, at hetta var ein elevator to\u0301nleikur, nokkso polera\u00f0ur poppur, uttan at hava ordiliga go\u0301\u00f0 l\u00f8g. Teitur syngur pent, og eg helt ljo\u0301\u00f0myndirnar vera i\u0301 so polera\u00f0ar og ke\u00f0iligar. Tvey l\u00f8g bragda\u00f0u to\u0301: \u201cGod, I Have So Many Things To Tell You\u201d har serliga Leonard Cohen kenda ko\u0301ri\u00f0 og \u201cYou Never Leave LA\u201d sum hevur nakrar poppkvalitetir, serliga i\u0301 ni\u00f0urlagnum."}, {"text_idx": "#000072", "text": "Men fl\u00f8gan er spakuliga blivin betur. Ta\u00f0 er sja\u0301lvandi torf\u00f8rt, at fylgja einum meistaraverki sum \u201cThe singer\u201d upp, og eg hev\u00f0i nokk v\u00e6nta\u00f0, at tann eksperimenterandi to\u0301nin blevi tikin uppaftur."}, {"text_idx": "#000074", "text": "Fleiri av l\u00f8gunum gerast sum sagt betur vi\u00f0 n\u00e6rri lurtan, t.d. fyrsta lagi\u00f0 \u201cFeel Good\u201d, men eg kann eisini nevna \u201cFreight Train\u201d, \u201cBetty Hedges\u201d og ta\u00f0 seinasta lagi\u00f0 \u201cAll I Remember From Last Night Is You\u201d"}, {"text_idx": "#000076", "text": "Har er ikki so no\u0301gvur kassagittari, sum a\u0301 onkrum av eldru fl\u00f8gunum, og forskellig stuttlig ljo\u0301\u00f0f\u00f8ri ver\u00f0a bru\u0301kt i\u0301 ljo\u0301\u00f0myndini, hetta hava vit s\u00e6\u00f0 meira og meira av b\u00e6\u00f0i live og a\u0301 u\u0301tga\u0301vum hja\u0301 honum seinastu a\u0301rini, ta\u00f0 haldi eg vera heilt ok, ta\u00f0 kl\u00e6\u00f0ir hansara r\u00f8dd, sum heldur ikki er heilt standard."}, {"text_idx": "#000077", "text": "Eg eri bara ikki heilt sikkur uppa\u0301, at \u00f8ll arrangementini eru heilt optimal, ta\u00f0 er nokk fyrst og fremst a\u0301 \u201cAll I Remember From Last Night Is You\u201d, at eg haldi feitheits poteniali i\u0301 lagnum er h\u00e6gri, enn ta\u00f0 sum hann megnar at levera har."}, {"text_idx": "#000080", "text": "Stj\u00f8rnurnar brustu saman i\u0301 No\u0301lsoy"}, {"text_idx": "#000081", "text": "Gittarar, ljo\u0301mbor\u00f0, bassar og trummir vo\u0301ru skift u\u0301t vi\u00f0 gaggir, bo\u0301lt og ma\u0301lsmanshandskar, ta\u0301 to\u0301nleikarar undir tretivu smurdu to\u0301nleikarar yvir tretivu av i\u0301 einum fo\u0301tbo\u0301ltsdysti, i\u00f0 fer i\u0301 f\u00f8royska to\u0301nleikas\u00f8gu sum ein klassikari."}, {"text_idx": "#000082", "text": "I\u0301 sambandi vi\u00f0 Prix F\u00f8royar var\u00f0 sera no\u0301gv tosa\u00f0 um, hv\u00f8rt ta\u00f0 er r\u00e6tt at kappast i\u0301 to\u0301nleiki. Her var eisini havt a\u0301 lofti\u00f0, at onkur av teimum eldru for\u00f0a\u00f0u fyri, at tey ungu sluppu framat. A\u0301 ovastevnuni leygardagin, vo\u0301ru ljo\u0301\u00f0f\u00f8rini l\u00f8gd til si\u0301\u00f0is, og teir gomlu m\u00f8ttu teimum yngru i\u0301 einum braki av einum fo\u0301tbo\u0301ltsdysti. 12-6 gj\u00f8rdist endaliga st\u00f8\u00f0an, ta\u0301 unga fo\u0301tbo\u0301ltselitan innan to\u0301nleik basti gomlu gubbunum i\u0301 ti\u0301 fyrstu to\u0301nleikarar undir tretivu mo\u0301ti to\u0301nleikarum yvir tretivu kappingini."}, {"text_idx": "#000083", "text": "Ho\u0301ast to\u0301nleikarar yvir tretivu h\u00f8vdu so miklar menn, sum Terja Rasmussen, Hans Petur i\u0301 Brekkunum og Anfinn Nielsen a\u0301 li\u00f0num, so megna\u00f0i li\u00f0i\u00f0 li\u0301ti\u00f0 i\u0301mo\u0301ti monnum sum Mikael Blak, Ru\u0301na H\u00f8jgaard, Kristian i\u0301 Va\u0301gi og blendandi go\u0301\u00f0a Ro\u0301ki Ja\u0301kupsson Jakobsen, i\u00f0 vi\u00f0 einum hattrikki i\u0301 hv\u00f8rjum ha\u0301lvleiki, gj\u00f8rdist toppskju\u0301tti i\u0301 ma\u0301lrika dystinum."}, {"text_idx": "#000084", "text": "Sto\u0301ra stj\u00f8rnan i\u0301 2006, fyrst a\u0301 fo\u0301tbo\u0301ltsv\u00f8llinum og eitt sindur seinni bleiv hann valdur til a\u0301rsins sangara. Ma\u00f0urin er ein ninja, ella var ein ninja."}, {"text_idx": "#000085", "text": "Vit fingu or\u00f0 a\u0301 Ro\u0301k eftir dystin. Hann var sera v\u00e6ln\u00f8gdur vi\u00f0 b\u00e6\u00f0i si\u0301tt egna sp\u00e6l og vi\u00f0 li\u00f0i\u00f0. Hann metti fremstu ors\u00f8k til sigurin vera skjo\u0301tleikin hja\u0301 unga li\u00f0num."}, {"text_idx": "#000086", "text": "Hann sa\u0301 ta\u00f0 eisini sum ein grei\u00f0an fyrimun hja\u0301 yngru leikarunum, at fyrireikararnir h\u00f8vdu gloymt at skipa fyri farti av Rituni ni\u00f0an til v\u00f8llin."}, {"text_idx": "#000087", "text": "\u2013 Fleiri av gomlu leikarunum vo\u0301ru so p\u00f8stir av gongutu\u0301rinum, at teir n\u00e6stan ikki orka\u00f0u at sp\u00e6la a\u0301\u00f0renn dysturin var komin i\u0301 gongd, greiddi Ro\u0301kur fra\u0301 og vo\u0301na\u00f0i at fyriskipararnir skipa fyri farti n\u00e6stu fer\u00f0, solei\u00f0is, at teir eldru eisini hava ein m\u00f8guleika."}, {"text_idx": "#000088", "text": "Ro\u0301kur sigur, at \u00e6tlanir eru um, at ti\u0301li\u0301kar kappingar skulu haldast javnan, men ivast i\u0301, at veruligur spenningur kemur i\u0301 fyrstu a\u0301rini."}, {"text_idx": "#000089", "text": "\u2013 Eg meti at vi\u00f0 sto\u0301rsigrinum i\u0301 dag, so hava vit pro\u0301gva, at ta\u00f0 ver\u00f0ur ikki fyribils, at to\u0301nleikarar yvir tretivu kla\u0301ra at basa okkum yngru. Men eg meti to\u0301, li\u00f0i\u00f0 yvir tretivu at vera sto\u0301rfavorittar at vinna um try\u0301 a\u0301r, sigur 27 a\u0301ra gamli Ro\u0301kur."}, {"text_idx": "#000090", "text": "Eitt sindur av spenningi var um at koma i\u0301 dystin, ta\u0301 eitt heldur ivasamt brotsspark var\u00f0 d\u00f8mt mo\u0301ti Ro\u0301ki. fyri hond a\u0301 bo\u0301ltin. St\u00f8\u00f0an hendi, ta\u0301 Ru\u0301ni H\u00f8jgaard i\u0301 yngra ma\u0301linum hev\u00f0i eina av no\u0301gvum go\u0301\u00f0um bjargingum, og bo\u0301lturin stakk upp i\u0301 albogan hja\u0301 Ro\u0301ki."}, {"text_idx": "#000091", "text": "\u2013 Eg meti ikki at ein do\u0301mari sum Kim Milton hev\u00f0i d\u00f8mt brotsspark i\u0301 hasi st\u00f8\u00f0uni, seg\u00f0i Ro\u0301kur."}]